ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1420/95 ΤΗΣ ΕΠΙΤΡΟΠΗΣ της 23ης Ιουνίου 1995 για τροποποίηση του κανονισμού (ΕΟΚ) αριθ. 865/90 για λεπτομέρειες εφαρμογής του ειδικού καθεστώτος εισαγωγής σόργου και κεχριού που κατάγονται από τα κράτη της Αφρικής, της Καραϊβικής και του Ειρηνικού (ΑΚΕ) ή από τις υπερπόντιες χώρες και εδάφη (ΥΧΕ) για την εφαρμογή της συμφωνίας επί της γεωργίας που έγινε στο πλαίσιο των διαπραγματεύσεων του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι, για να ληφθεί υπόψη το υπάρχον καθεστώς εισαγωγής στον τομέα των σιτηρών που προκύπτει από τη συμφωνία επί της γεωργίας που έγινε στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, είναι ανάγκη να θεσπισθούν μεταβατικά μέτρα για την εφαρμογή των προτιμησιακών παραχωρήσεων για την απαλλαγή από την εισφορά κατά την εισαγωγή ορισμένων προϊόντων σιτηρών που προέρχονται από τις ΑΚΕ ή τις ΥΧΕ 7

ότι ο κανονισμός (ΕΟΚ) αριθ. 865/90 της Επιτροπής (2), έχει προβλέψει τις λεπτομέρειες εφαρμογής που αφορούν τους προτιμησιακούς όρους μειώσεως της εισφοράς κατά την εισαγωγή για τις ποσοστώσεις του σόργου και του κεχριού 7 ότι, λαμβάνοντας υπόψη την αντικατάσταση των εισφορών από τους δασμούς και την αναστολή του προκαθορισμού της επιβαρύνσεως κατά την εισαγωγή από την 1η Ιουλίου 1995, πρέπει να γίνει η μεταβατική προσαρμογή των διατάξεων αυτών 7

ότι οι δασμοί εντός των εν λόγω ποσοστώσεων είναι εκείνοι που εφαρμόζονται την ημέρα αποδοχής της δηλώσεως σε ελεύθερη κυκλοφορία εισαγωγής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1995/96, ο κανονισμός (ΕΟΚ) αριθ. 865/90 τροποποιείται ως εξής:

1. όπου αναγράφεται ο όρος «εισφορά» αντικαθίσταται από τον όρο «δασμός» 7

2. στα άρθρα 2 και 4, η τελευταία φράση του στοιχείου β) διαγράφεται 7

3. το άρθρο 3 στοιχείο β) αντικαθίσταται από το ακόλουθο κείμενο:

«β) στη θέση 8, η ένδειξη "ΑΚΕ" ή "ΥΧΕ" ανάλογα με την περίπτωση.

Το πιστοποιητικό δημιουργεί την υποχρέωση εισαγωγής από τις εν λόγω χώρες. Στον εισαγωγικό δασμό δεν επιβάλλεται καμία προσαύξηση ή προσαρμογή.».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995 έως τις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουνίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 349 της 31. 12. 1994, σ. 105.

(2) ΕΕ αριθ. L 90 της 5. 4. 1990, σ. 16.
ΚΑΝΟΝΙΣΜΟΣ (ΕΚ) αριθ. 1447/95 ΤΗΣ ΕΠΙΤΡΟΠΗΣ της 26ης Ιουνίου 1995 για την κατάργηση των κανονισμών (ΕΟΚ) αριθ. 3944/87 και (ΕΟΚ) αριθ. 209/88 στον τομέα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 10 παράγραφος 4 και το άρθρο 13 παράγραφος 5,

Εκτιμώντας:

ότι ο κανονισμός (ΕΟΚ) αριθ. 3944/87 της Επιτροπής της 21ης Δεκεμβρίου 1987 περί καθορισμού των συντελεστών για τον υπολογισμό των εισφορών που εφαρμόζονται στα προϊόντα του χοιρείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2242/91 (4), έχει καθορίσει τους συντελεστές που θα χρησιμοποιηθούν για τον υπολογισμό της εισφοράς που εφαρμόζεται κατά τις εισαγωγές των προϊόντων του τομέα του χοιρείου κρέατος 7

ότι ο κανονισμός (ΕΟΚ) αριθ. 209/88 της Επιτροπής της 23ης Ιανουαρίου 1988 για τον καθορισμό των συμπληρωματικών ποσών για τις εισαγωγές των προϊόντων του τομέα του χοιρείου κρέατος που προέρχονται από τρίτες χώρες (5), όπως τροποποιήθηκε τελευταία από τον κανονισμό (ΕΟΚ) αριθ. 3821/92 (6), έχει καθορίσει τις λεπτομέρειες του καθεστώτος των συμπληρωματικών ποσών που εφαρμόζονται στις εισαγωγές των οποίων η τιμή ελεύθερη στα σύνορα ευρίσκεται κάτω της τιμής ανασχέσεως 7

ότι η συμφωνία επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης έληξε από την 1η Ιουλίου 1995, το καθεστώς των εισφορών και των συμπληρωματικών ποσών στον τομέα του χοιρείου κρέατος 7

ότι πρέπει, συνεπώς, να καταργηθούν οι κανονισμοί (ΕΟΚ) αριθ. 3944/87 και (ΕΟΚ) αριθ. 209/88 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3944/87 καταργείται.

Άρθρο 2

Ο κανονισμός (ΕΟΚ) αριθ. 209/88 καταργείται.

Άρθρο 3

Ο παρών κανονισμός αρχίζει να ισχύει την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 373 της 31. 12. 1987, σ. 25.

(4) ΕΕ αριθ. L 204 της 27. 7. 1991, σ. 21.

(5) ΕΕ αριθ. L 21 της 27. 1. 1988, σ. 5.

(6) ΕΕ αριθ. L 387 της 31. 12. 1992, σ. 24.
ΚΑΝΟΝΙΣΜΟΣ (ΕΚ) αριθ. 1278/95 ΤΗΣ ΕΠΙΤΡΟΠΗΣ της 6ης Ιουνίου 1995 για τροποποίηση, για τρίτη φορά, του κανονισμού (ΕΟΚ) αριθ. 586/93 περί παρεκκλίσεως από ορισμένες διατάξεις όσον αφορά το βαθμό πτητικής οξύτητας που περιέχουν ορισμένοι οίνοι

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 66 παράγραφος 4,

Εκτιμώντας:

ότι το άρθρο 66 του κανονισμού (ΕΟΚ) αριθ. 822/87 καθορίζει το μέγιστο όριο περιεκτικότητας σε πτητική οξύτητα των οίνων 7 ότι μπορούν να προβλεφθούν παρεκκλίσεις για ορισμένους οίνους v.q.p.r.d 7 ότι ορισμένοι οίνοι v.q.p.r.d. καταγωγής Αυστρίας παρουσιάζουν, λόγω ειδικών μεθόδων επεξεργασίας και λόγω του υψηλού τους αλκοολικού τίτλου περιεκτικότητα σε πτητική οξύτητα ανώτερη από αυτήν που προβλέπεται από το άρθρο 66 του κανονισμού (ΕΟΚ) αριθ. 822/87 7 ότι, προκειμένου να μπορέσει να συνεχιστεί η επεξεργασία των προαναφερθέντων οίνων σύμφωνα με τις παραδοσιακές μεθόδους που τους επιτρέπουν να αποκτήσουν τις ιδιότητες που τους χαρακτηρίζουν, είναι σκόπιμο να προβλεφθεί παρέκκλιση από το άρθρο 66 παράγραφος 1 του κανονισμού (ΕΟΚ) αριθ. 822/87 7 ότι ενδείκνυται, για λόγους σαφήνειας, να ενσωματωθεί η παρέκκλιση αυτή στον κανονισμό (ΕΟΚ) αριθ. 586/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1243/95 (4), ο οποίος συγκεντρώνει σε ένα και μόνο κείμενο όλες τις παρεκκλίσεις που προβλέπονται σχετικά με την πτητική οξύτητα 7 ότι, πριν από την προσχώρηση της Αυστρίας, οι εν λόγω v.q.p.r.d. είχαν ήδη στη χώρα αυτή μεγίστη περιεκτικότητα σε πτητική οξύτητα ανώτερη από εκείνη που καθορίζεται στο εν λόγω άρθρο 66 7 ότι, προκειμένου να αποφευχθεί οποιαδήποτε διακοπή, πρέπει να εφαρμοσθεί ο παρών κανονισμός από την ημερομηνία ενάρξεως ισχύος της πράξης προσχώρησης της Αυστρίας, της Φινλανδίας και της Σουηδίας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 586/93, το στοιχείο δ) γίνεται στοιχείο ε) και μετά το στοιχείο γ) προστίθεται το ακόλουθο στοιχείο δ):

«δ) όσον αφορά τους αυστριακούς οίνους:

- σε 30 χιλιοστοϊσοδύναμα ανά λίτρο για τους v.q.p.r.d. που πληρούν τους όρους για να περιγραφούν με τις ενδείξεις "Ausbruch", "Beerenauslese", "Trockenbeerenauslese", "Eiswein" και "Strohwein".».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιουνίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1170/95 ΤΟΥ ΣΥΜΒΟΥΛΙΟΥ της 22ας Μαΐου 1995 για την τροποποίηση του κανονισμού (ΕΚ) αριθ. 2819/94 για την επιβολή οριστικού δασμού αντιντάμπινγκ στις εισαγωγές υπερμαγγανικού καλλίου καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως τα άρθρα 12, 14 και 15,

την πρόταση που υπέβαλε η Επιτροπή, μετά από διαβουλεύσεις στο πλαίσιο της συμβουλευτικής επιτροπής,

Εκτιμώντας ότι:

(1) Το Συμβούλιο, με τον κανονισμό (ΕΟΚ) αριθ. 1531/88 (2), επέβαλε οριστικό δασμό αντιντάμπινγκ στις εισαγωγές υπερμαγγανικού καλλίου καταγωγής Λαϊκής Δημοκρατίας της Κίνας. Το ποσό του δασμού που επιβλήθηκε ισοδυναμούσε με το ποσό κατά το οποίο η καθαρή τιμή ανά χιλιόγραμμο, ελεύθερο στα κοινοτικά σύνορα, πριν από τον εκτελωνισμό ήταν χαμηλότερη από 2,25 Ecu ή με το 20 % αυτής της καθαρής τιμής ανά χιλιόγραμμο, ελεύθερο στα κοινοτικά σύνορα, πριν από την επιβολή του δασμού, ανάλογα με το ποιά τιμή ήταν υψηλότερη.

(2) Μετά την επανεξέταση των μέτρων, το Συμβούλιο υιοθέτησε τον κανονισμό (ΕΚ) αριθ. 2819/94 (3) για την επιβολή οριστικού δασμού αντιντάμπινγκ στις εισαγωγές υπερμαγγανικού καλλίου καταγωγής Λαϊκής Δημοκρατίας της Κίνας. Το ποσό του δασμού που επιβλήθηκε είναι 1,26 Ecu ανά χιλιόγραμμο. Ο κανονισμός τέθηκε σε ισχύ στις 20 Νοεμβρίου 1994.

(3) Ωστόσο, ο κανονισμός (ΕΚ) αριθ. 2819/94 δεν προβλέπει ειδικά την ακύρωση ή την τροποποίηση του κανονισμού (ΕΟΚ) αριθ. 1531/88 και είναι επομένως σκόπιμο να διευκρινισθεί ότι καταργείται ο κανονισμός (ΕΟΚ) αριθ. 1531/88 και αντικαθίσταται από τον κανονισμό (ΕΚ) αριθ. 2819/94. Ο κανονισμός (ΕΚ) αριθ. 2819/94 θα πρέπει επομένως να τροποποιηθεί ανάλογα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 2819/94 τροποποιείται ως εξής:

1. Παρεμβάλλεται η ακόλουθη παράγραφος 3:

«3. Ο κανονισμός (ΕΚ) αριθ. 1531/88 καταργείται.»

2. Η παράγραφος 3 γίνεται παράγραφος 4.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 20 Νοεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Μαΐου 1995.

Για το Συμβούλιο Ο Πρόεδρος A. MADELIN
ΚΑΝΟΝΙΣΜΟΣ (ΕΚ) αριθ. 972/95 ΤΗΣ ΕΠΙΤΡΟΠΗΣ της 28ης Απριλίου 1995 για τροποποίηση του κανονισμού (ΕΟΚ) αριθ. 3077/78 σχετικά με την διαπίστωση της ισοδυναμίας των βεβαιώσεων που συνοδεύουν τον λυκίσκο που εισάγεται από τρίτες χώρες με τα κοινοτικά πιστοποιητικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3077/78 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 201/95 (4), έχει αναγνωρίσει την ισοδυναμία των κοινοτικών πιστοποιητικών με τις βεβαιώσεις που συνοδεύουν το λυκίσκο που εισάγεται από τρίτες χώρες και έχει θεσπίσει τον κατάλογο των υπηρεσιών των χωρών αυτών που είναι εξουσιοδοτημένες να εκδίδουν τις βεβαιώσεις ισοδυναμίας καθώς και τα καλυπτόμενα προϊόντα 7 ότι, μετά την προσχώρηση, δεν υπάρχει λόγος να διατηρηθεί η Αυστρία στον κατάλογο αυτόν και συνεπώς πρέπει να τροποποιηθεί το παράρτημα του κανονισμού (ΕΟΚ) αριθ. 3077/78 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του παρόντος κανονισμού αντικαθιστά το παράρτημα του κανονισμού (ΕΟΚ) αριθ. 3077/78.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 872/95 ΤΗΣ ΕΠΙΤΡΟΠΗΣ της 20ής Απριλίου 1995 που τροποποιεί τα παραρτήματα IV και V του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών για τα ροδάκινα και τα νεκταρίνια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 16 παράγραφος 4,

Εκτιμώντας:

ότι τα παραρτήματα IV και V του κανονισμού (ΕΟΚ) αριθ. 3587/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2868/93 (4), καθορίζουν τους συντελεστές προσαρμογής που πρέπει να εφαρμόζονται στις τιμές αγοράς για τα ροδάκινα και τα νεκταρίνια που έχουν χαρακτηριστικά διαφορετικά εκείνων που χρησιμοποιούνται για τον καθορισμό των τιμών βάσης και αγοράς 7 ότι, για να απλουστευθούν οι έλεγχοι και να καταστεί δυνατή η πιο ομοιογενής ερμηνεία των κοινοτικών κανονισμών, κρίνεται σκόπιμο να καθοριστεί ένας μόνο συντελεστής για τις αποσύρσεις ροδακίνων και νεκταρινιών σε περίπτωση εφαρμογής των διατάξεων του άρθρου 15 παράγραφος 1 δεύτερο εδάφιο του κανονισμού (ΕΟΚ) αριθ. 1035/72 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο στοιχείο δ), «τρόπος παρουσίασης» των παραρτημάτων IV και V του κανονισμού (ΕΟΚ) αριθ. 3587/86, η δεύτερη περίπτωση καταργείται.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Απριλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 769/95 ΤΗΣ ΕΠΙΤΡΟΠΗΣ της 4ης Απριλίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 3254/94 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 7 Απριλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Απριλίου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 820/95 ΤΗΣ ΕΠΙΤΡΟΠΗΣ της 12ης Απριλίου 1995 για τροποποίηση του κανονισμού (ΕΚ) αριθ. 1021/94 περί, ιδίως, διαρκούς διαγωνισμού για τον καθορισμό των εισφορών ή/και των επιστροφών κατά την εξαγωγή λευκής ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 283/95 (2), και ιδίως το άρθρο 13 παράγραφος 2, το άρθρο 18 παράγραφος 5 και το άρθρο 19 παράγραφοι 4 και 7,

τον κανονισμό (ΕΟΚ) αριθ. 608/72 του Συμβουλίου της 23ης Μαρτίου 1972 περί θεσπίσεως των κανόνων εφαρμογής στον τομέα της ζάχαρης σε περίπτωση αισθητής αυξήσεως των τιμών στην παγκόσμια αγορά (3), και ιδίως το άρθρο 1 παράγραφος 1,

Εκτιμώντας ότι, από την εξέλιξη των υποχρεώσεων εξαγωγής βάσει του κανονισμού (ΕΚ) αριθ. 1021/94 της Επιτροπής της 29ης Απριλίου 1994 περί, ιδίως διαρκούς διαγωνισμού για τον καθορισμό των εισφορών ή/και των επιστροφών κατά την εξαγωγή λευκής ζάχαρης (4), για την περίοδο εμπορίας 1994/95, υπάρχει κίνδυνος να μην είναι δυνατόν από σήμερα έως τις 24 Μαΐου 1995, ημερομηνία που προβλέπεται για το κλείσιμο του διαγωνισμού αυτού, να διασφαλισθεί η έγκαιρη διάθεση των πλεονασμάτων της εν λόγω περιόδου 7 ότι, πρέπει, συνεπώς, να μεταφερθεί η ημερομηνία κλεισίματος του διαγωνισμού στις 28 Ιουνίου 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 2 του κανονισμού (ΕΚ) αριθ. 1021/94, οι όροι «24 Μαΐου 1995» αντικαθίστανται από τους όρους «28 Ιουνίου 1995».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Απριλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 738/95 ΤΗΣ ΕΠΙΤΡΟΠΗΣ της 31ης Μαρτίου 1995 περί καθορισμού των προκαταβολών σχετικά με τις συνεισφορές στην παραγωγή στον τομέα της ζάχαρης για την περίοδο εμπορίας 1994/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 283/95 (2), και ιδίως το άρθρο 28 παράγραφος 8,

Εκτιμώντας:

ότι το άρθρο 5 του κανονισμού (ΕΟΚ) αριθ. 1443/82 της Επιτροπής της 8ης Ιουνίου 1982 περί θεσπίσεως των λεπτομερειών εφαρμογής του καθεστώτος ποσοστώσεων στον τομέα της ζάχαρης (3), όπως τροποποιήθηκε τελευταία από τον κανονισμό (ΕΚ) αριθ. 392/94 (4), προβλέπει τον καθορισμό πριν από την 1η Απριλίου και την είσπραξη πριν από την 1η του επόμενου Ιουνίου των κατά μονάδα ποσών που πρέπει να καταβληθούν από τους παραγωγούς ζάχαρης, από τους παραγωγούς ισογλυκόζης και τους παραγωγούς σιροπιού ινουλίνης, ως προκαταβολές επί των συνεισφορών στη βασική παραγωγή για την τρέχουσα περίοδο εμπορίας 7 ότι ο κατ' εκτίμηση υπολογισμός της βασικής συνεισφοράς και της συνεισφοράς Β, σύμφων με το άρθρο 6 του κανονισμού (ΕΟΚ) αριθ. 1443/82, οδηγεί σε ποσό υψηλότερο του 60 % των ανώτατων ποσών που αναφέρονται στο άρθρο 28 παράγραφοι 3, 4 και 5 του κανονισμού (ΕΟΚ) αριθ. 1785/81 7 ότι, στην περίπτωση αυτή, πρέπει, σύμφωνα με το άρθρο 6 του κανονισμού (ΕΟΚ) αριθ. 1443/82, να καθοριστούν τα κατά μονάδα ποσά για τη ζάχαρη και το σιρόπι ινουλίνης στο 50 % των σχετικών ανώτατων ποσών και, όσον αφορά την ισογλυκόζη, να καθοριστεί το κατά μονάδα ποσό της προκαταβολής στο 40 % του ποσού της εκτιμώμενης βασικής συνεισφοράς στην παραγωγή για τη ζάχαρη 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κατά μονάδα ποσά που αναφέρονται στο άρθρο 5 παράγραφος 1 στοιχείο β) του κανονισμού (ΕΟΚ) αριθ. 1443/82 καθορίζονται, για την περίοδο εμπορίας 1994/95, σε:

α) 0,632 Ecu ανά 100 χιλιόγραμμα λευκής ζάχαρης ως προκαταβολή επί της βασικής συνεισφοράς στην παραγωγή για τη ζάχαρη Α και τη ζάχαρη Β 7 β) 11,848 Ecu ανά 100 χιλιόγραμμα λευκής ζάχαρης ως προκαταβολή επί της συνεισφοράς Β για τη ζάχαρη Β 7 γ) 0,506 Ecu ανά 100 χιλιόγραμμα ξηράς ουσίας ως προκαταβολή επί της συνεισφοράς στη βασική παραγωγή για την ισογλυκόζη Α και την ισογλυκόζη Β 7 δ) 0,632 Ecu ανά 100 χιλιόγραμμα ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς στη βασική παραγωγή για το σιρόπι ινουλίνης Α και το σιρόπι ινουλίνης Β 7 ε) 11,848 Ecu ανά 100 χιλιόγραμμα ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς Β για το σιρόπι ινουλίνης Β 7

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1995.

Για την Επιτροπή Franz FISCHLER Μέλος της Επιτροπής